ЕКСКЛУЗИВНО И САМО В ПИК! Журналистката от Санкт Петербург Елвира...
Терористичен акт потопи в кръв красивия Санкт Петербург. Невинни хора за пореден път заплатиха с живота си за амбициите на терористи да държат в постоянен страх Европа. Потърсихме известната руска журналистка Елвира Самойленко, за да чуем какво се случи днес в Санкт Петербург, защо терористите посегнаха на този град емблема на Русия и какви са настроенията сред хората. Елвира Самойленко е заместник-ръководител на Общественото движение "Санкт Петербург - духовная столица". Тя е и член на Националната асоциация на етническата преса на Канада (National Ethnic Press &amp; Media Council of Сanada). Живяла е в САЩ, Канада, Италия и Финландия, където е работила в редица средства за масова информация. Работила е във вестник "Петербургский дневник". Била е главен редактор на «The Rusian Вusiness Newspaper» в Торонто, Канада. Автор на редица книги, спечелили й популярност както в родината й, така и в други страни.Интервю на Албена БОРИСОВА- Какво се случи днес в Санкт Петербург, Елвира Генадиевна? Виждаме в средствата за масова информация ужасяващи кадри?!- Имам лична тревога. Баща ми, който преживя ужасяващата блокада на Санкт Петербург (б.а. - тогава Ленинград), днес в мирния град можеше да умре. Размина се на косъм. Той е бил на Сенния площад час и половина преди взрива. Купил е продукти и е тръгнал да се прибира с метрото. Десет минути преди взрива е излязъл навън. Просто е имал късмет. Пак казвам, той е на 86 г., преживя най-страшното нещо като блокадата, а днес можеше да умре. Майка ми половин час се е чудила какво става, той къде е, притеснявала се. Много хора така преживяваха за своите близки, защото не знаеха в този момент къде са и как са. Това е шок за всички нас. - Някак Русия като че ли оставаше встрани от терористичните нападения, които заляха Европа? Говоря за актовете на "Ислямска държава" срещу големите страни на континента...- В Москва имаше много терористични актове. Но Санкт Петербург е друг вид град. Сякаш имаше  негласна заповед той да не се пипа от терористи. Защото е преживял много трагедии, най-голямата от които блокадата (б.а. - продължила 872 дни по време на Втората Световна война). И затова сега шокът е невероятно голям. Ужасяващ.- Каква беше целта на терористите според вас? Президентът Владимир Путин по това време беше в Санкт Петербург...- Терористите прекъснаха преговорите между Владимир Путин и президента на Беларус Александър Лукашенко. Това е. Има много сили, на които никак не се харесва политиката на Путин, международния му авторитет, отношенията му със САЩ.- Кой посегна на Русия - ислямисти, както в Европа, или други сили, на които не се харесва възраждането на вашата страна?- Това не мога да кажа. Не е коректно да се обвинявам когото и да било. Злите сили ни посегнаха. Русия обаче все по-бързо и уверено заема голямо място в международната политика.- Ще спрат ли терористичните актове в Русия?- Навярно не. Сега никой в света не е застрахован. Хората се чувстват неуверено навсякъде. Целта на терористите е да всяват страх. Чрез страха най-лесно се манипулират хората. Принципът е "разделяй и владей". Разделиха бивши приятелски страни. Разделиха Русия и Украйна, разделиха Европа.... Целта е чрез разделението страните да се направят слаби. В момента върви трета световна война. И тя се води не по познатия от предишните две войни начин, а идеологически и чрез терористични актове.